Τα 39 Σκαλοπάτια (ταινία, 1935)

Τα 39 Σκαλοπάτια  (πρωτότυπος τίτλος: The 39 Steps) είναι βρετανική θρίλερ ταινία του 1935, σε σκηνοθεσία  Άλφρεντ Χίτσκοκ. Το σενάριο γράφτηκε από τους Τσαρλς Μπένετ και Ίαν Χέι, το οποίο βασίστηκε στο ομώνυμο μυθιστόρημα του Τζων Μπάκαν. Πρωταγωνιστούν οι Ρόμπερτ Ντόνατ και Μάντλεν Κάρολ.

Πλοκή
Η ιστορία ακολουθεί τον Ρίτσαρντ Χάνεϊ (Richard Hannay), έναν Καναδό που ζει στο Λονδίνο. Κατά τη διάρκεια μιας παράστασης στο θέατρο, γνωρίζει τη μυστήρια Ανναμπέλλα Σμιθ (Annabella Smith), η οποία του αποκαλύπτει ότι είναι κατάσκοπος και ότι βρίσκεται σε θανάσιμο κίνδυνο. Όταν η Ανναμπέλλα δολοφονείται στο διαμέρισμά του, ο Ρίτσαρντ βρίσκεται μπλεγμένος σε μια συνωμοσία και αναγκάζεται να φύγει από το Λονδίνο, για να αποδείξει την αθωότητά του.

Καθώς ο Ρίτσαρντ ταξιδεύει στη Σκωτία, προσπαθεί να αποκαλύψει την αλήθεια πίσω από τα «39 σκαλοπάτια», ένα κωδικό όνομα για μια μυστική οργάνωση που εμπλέκεται σε κατασκοπευτικές δραστηριότητες. Στην πορεία, συναντά διάφορους χαρακτήρες που είτε τον βοηθούν είτε τον καταδιώκουν, ενώ ταυτόχρονα πρέπει να αποφύγει τη σύλληψη από την αστυνομία που τον καταζητεί για τη δολοφονία τής Ανναμπέλλας. Η κατάσταση περιπλέκεται όταν η Πάμελα, μια νεαρή γυναίκα που συναντά τυχαία, βρίσκεται και αυτή μπλεγμένη στις περιπέτειές του και τον συνοδεύει απρόθυμα στο ταξίδι του.

Η ταινία κορυφώνεται σε ένα αγωνιώδες κυνήγι και μια συναρπαστική αποκάλυψη που συνδέεται με μια μυστική συνάντηση των κατασκόπων στο Λονδίνο. Ο Χίτσκοκ καταφέρνει να δημιουργήσει ένα εξαιρετικό μείγμα σασπένς και δράσης, προσφέροντας μια ταινία που παραμένει κλασική στο είδος της.

Παρατηρήσεις
Η ταινία έχει επαινεθεί επειδή αποτυπώνει πολλές όψεις  της Αγγλίας και της κοινωνικής της ζωής, από το μιούζικ-χολ έως τις πολιτικές συγκεντρώσεις, κι από τις σκωτσέζικες κοιλάδες μέχρι τις μεγάλες μεταλλικές γέφυρες.George Sadoul, Η ιστορία του παγκόσμιου κινηματογράφου, μτφρ. Αντώνη Μοσχοβάκη, εκδ. Φέξη, Αθήνα, χ.χ, σ.374. Μια μυητική διάσταση εντοπίζουν κριτικοί του κινηματογραφού (και) σε αυτήν την χιτσκοκική ταινία: ο ήρωας, παγιδευμένος ανάμεσα στις δυνάμεις του καλού (αστυνομικοί) και του κακού (πράκτορες), θα σωθεί μέσα από τον έρωτα κι από μια γυναίκα.Pierre Lherminier, Χίτσκοκ, μτφρ. Γιώργος Σπανός, εκδ. Πλέθρον, Αθήνα, 1985, σ. 34.

Πηγή έμπνευσης
Βασίζεται σε ένα κατασκοπευτικό μυθιστόρημα του Τζων Μπάκαν.Μπάμπης Ακτσόγλου, Χίτσκοκ, εκδ. Αιγόκερως, Αθήνα, 1985, σ.30, Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.72-73 Όμως στην ταινία υπάρχουν και σκηνές εκτός βιβλίου, όπως η φιλοξενία του Ρίτσαρντ Χάννεϋ στο σπίτι ενός αγρότη.Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. ύψιλον, Αθήνα, 1986, σ. 73.

Διασκευές
Το 1958 γυρίστηκε ριμέικ από τον Ραλφ Τόμας και το 1978 γυρίστηκε από τον Ντον Σαρπ με τον Ρόμπερτ ΠάουελΦρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σ. 76, Pierre Lherminier, Χίτσκοκ, μτφρ. Γιώργος Σπανός, εκδ. Πλέθρον, Αθήνα, 1985, σ. 37.

Παραπομπές

Βιβλιογραφία 
Pierre Lherminier, Χίτσκοκ, μτφρ. Γιώργος Σπανός, εκδ. Πλέθρον, Αθήνα, 1985, σ. 33-38.
Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σ. 72 κ.εξ.
Μπάμπης Ακτσόγλου, Χίτσκοκ, εκδ. Αιγόκερως, Αθήνα, 1985, σ. 30-37.

 Εξωτερικοί σύνδεσμοι 

Κατηγορία:Ταινίες του 1935
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 1930
Κατηγορία:Βρετανικές ασπρόμαυρες ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Ταινίες παραγωγής Gaumont Film Company
Κατηγορία:Ταινίες σε παραγωγή Μάικλ Μπάλκον
Κατηγορία:Βρετανικές θρίλερ ταινίες μυστηρίου